2002/790/EY: Komission päätös, tehty 10 päivänä lokakuuta 2002, eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa tehdyn päätöksen 2002/383/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2002) 3681)



Virallinen lehti nro L 274 , 11/10/2002 s. 0038 - 0039



Komission päätös, tehty 10 päivänä lokakuuta 2002, eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa tehdyn päätöksen 2002/383/EY muuttamisesta kolmannen kerran (tiedoksiannettu numerolla K(2002) 3681) (ETA:n kannalta merkityksellinen teksti) (2002/790/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) ja erityisesti sen 29 artiklan 4 kohdan, sekä katsoo seuraavaa: (1) Klassista sikaruttoa on esiintynyt eräillä Ranskan, Saksan ja Luxemburgin raja-alueilla. (2) Elävien sikojen kaupan vuoksi nämä tautiesiintymät muodostavat uhan yhteisön muiden osien karjalle. (3) Ranska, Luxemburg ja Saksa ovat toteuttaneet direktiivin 2001/89/EY mukaisia toimenpiteitä. (4) Komissio on tehnyt eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa päätöksen 2002/383/EY(4), jota on viimeksi muutettu päätöksellä 2002/625/EY(5). (5) Kun otetaan huomioon Saksan ja Ranskan villisikojen epidemiologisen tilanteen kehittyminen, on aiheellista muuttaa jossain määrin aluetta, jolla kyseisiä toimenpiteitä toteutetaan. Päätös 2002/383/EY olisi sen vuoksi muutettava. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON PÄÄTTÄNYT SEURAAVAA: 1 artikla Päätöksen 2002/383/EY liite korvataan tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä lokakuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5. (4) EYVL L 136, 24.5.2002, s. 22. (5) EYVL L 200, 30.7.2002, s. 35. LIITE Ranska: - Mosellen departementin alue, jonka etelärajana ovat: i) D 855 -tie Saksan rajalta Koenigsmackerin kaupunkiin; ii) Moselle-joki Koenigsmackerin kaupungista Thionvillen kaupunkiin; ja iii) A30-moottoritie Thionvillen kaupungista Meurthe-et-Mosellen departementin rajalle, - Meurthe-et-Mosellen departementin alue, jonka etelärajana on A30-moottoritie/N52-valtatie Mosellen departementin rajalta Belgian rajalla sijaitsevaan Longwyn kaupunkiin. Saksa: - koko Rheinland-Pfalzin alue Rein itäpuolella sijaitsevia alueita lukuun ottamatta, - Saarlandissa: Merzig-Wadernin piirikunnassa: Mettlach, Merzig, Beckingen, Losheim, Weiskirchen, Wadern; Saarlouisin piirikunnassa: Dillingen, Bous, Ensdorf, Schwalbach, Saarwellingen, Nalbach, Lebach, Schmelz, Saarlouis; Sankt Wendelin piirikunnassa: Nonnweiler, Nohfelden, Tholey, - seuraavat Nordrhein-Westfalenin alueet: Aachenin kaupunki; Aachenin piirikunnassa: Monschau, Stollberg, Simmerath ja Roetgen; Dürenin piirikunnassa: Heimbach, Nideggen, Hürtgenwald ja Langerwehe; Euskirchenin piirikunnassa: Schleiden, Bad Münstereifel, Mechernich, Euskirchen, Kall, Nettersheim, Hellenthal, Dahlem, Blankenheim ja Zülpich; Rhein-Siegin piirikunnassa: Rheinbach, Meckenheim ja Swisttal. Luxemburg: - koko alue.